под формата на корекции бяха надлежно отчетени разликите, които влияят на цените и на сравнимостта на цените, в съответствие с член 2, параграф 10 от основния регламент. Установените по този начин средни експортни цени бяха по-ниски от нормалната стойност, установена при последния преглед с оглед изтичане на срока на действие на мерките, което показа наличието на дъмпинг.
 3. МЕРКИ
 (47)
 Въз основа на тези констатации Комисията стигна до заключението, че антидъмпинговото мито, наложено върху вноса на малки ролки с произход от КНР, се заобикаля чрез вноса на продукта, предмет на разследването.
 (48)
 Поради това в съответствие с член 13, параграф 1 от основния регламент обхватът на действащите антидъмпингови мерки следва да бъде разширен, така че да се включи вносът на продукта, предмет на разследването.
 (49)
 В съответствие с член 13, параграф 1, втора алинея от основния регламент мярката, чийто обхват трябва да бъде разширен, следва да бъде мярката, установена в член 1, параграф 2 от Регламент за изпълнение (ЕС) 2019/915 на Комисията за „всички останали дружества“, която е окончателно антидъмпингово мито в размер на 35,6 %, приложимо към нетната цена CIF франко граница на Съюза, преди облагане с мито.
 (50)
 В съответствие с член 13, параграф 3 от основния регламент, в който се предвижда мерките с разширен обхват да бъдат прилагани спрямо вноса, който влиза на територията на Съюза при регистрационен режим, въведен с регламента за започване на разследване, следва да се събира антидъмпинговото мито върху регистрирания внос на продукта, предмет на разследването.
 4. РАЗГЛАСЯВАНЕ
 (51)
 На 24 юни 2021 г. Комисията представи на всички заинтересовани страни основните факти и съображения, довели до изложените по-горе заключения, и ги прикани да представят коментари. Не бяха получени коментари.
 (52)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,
 ПРИЕ НАСТОЯЩИЯ РЕГЛАМЕНТ:
 Член 1
 1. Обхватът на окончателното антидъмпингово мито, наложено с Регламент за изпълнение (ЕС) 2019/915 върху вноса на някои видове алуминиево фолио на ролки с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета, се разширява, за да включва вноса на алуминиево фолио с дебелина 0,007 mm или повече, но по-малко от 0,021 mm, без подложка, само валцовано и навито на рула, дори релефно щамповано, под формата на леки ролки с тегло, което не надвишава 10 kg, изпращано от Тайланд, независимо дали е декларирано с произход от Тайланд, понастоящем класирано в кодове по КН ex 7607 11 11 и ех76071910 (кодове по ТАРИК 7607111111 и 7607191011).
 2. Митото, чийто обхват е разширен с параграф 1 от настоящия член, се събира върху вноса от Тайланд, независимо дали е деклариран с произход от Тайланд, като вносът е регистриран в съответствие с член 2 от Регламент за изпълнение (ЕС) 2020/2161, както и с член 13, параграф 3 и с член 14, параграф 5 от Регламент (ЕС) 2016/1036.
 3. Размерът на антидъмпинговите мита, които следва да